Mauren
Mauren av ukjent forfatter.

1.Min vei er lang og full av hindringer
Og det blir aften før mitt hjem jeg når
Og tross min strid jeg makter ei å få
Til tuen mer enn blott et lite strå

Refr.:Om blott et lite strå du kan til tuen få
Takk da din Gud derfor og samle inn fler
Lykkes det ei min venn, gjør et forsøk igjen
Arbeidet lønnes skal til slutt

2.Så talte mauren da på fart den tok
Uti den store vide verden dro
Og millioner like slike små
Gikk ut for just som den å samle strå

3.Den vandring ble for mauren akk så lang
Den slapp og tok sin byrde gang på gang
Og motet minket - sterkt stod solen på
Mens hver og en dro hjemmad med sitt strå

4.Og millioner strå tilsammen er
Snart i en veldig tue liggende
Om millioner hvert sitt strå vil dra
Blir det til slutt et kjempeverk en dag

5.Så trettes ikke på din pilgrimsvei
Husk millioner strever slik som deg
Vår plikt det er før kvelden faller på
Å bringe hjem vårt eget lille strå

Poesi